section_heading: Pozadina
paragraph_text: Sastav je održao drugi nastup u Göteborgu. Döring i Dimeo napustili su grupu nakon prvog nastupa, zbog čega je Opeth kontaktirao s Kimom Petterssonom i Johanom DeFarfallom, dvama članovima skupine Crimson Cat, i zamolio ih da mu se pridruži na koncertu. Ostali izvođači koji su svirali na koncertu bili su At the Gates, Therion, Desecrator, Megaslaughter i Sarcazm. Nakon nastupa De Farfalla je napustio grupu kako bi se posvetio djevojci. Zamijenio ga je Åkerfeldtov prijatelj Peter Lindgren, koji je svirao u šaljivoj grupi Sylt i krysset. Prihvatio je svirati bas-gitaru u Opethu jer se želio baviti nečim ozbiljnijim. Pettersson je kasnije napustio skupinu, a Lindgren se prebacio na gitaru. Isberg je izišao iz sastava 1992. zbog kreativnih razlika.<ref> Åkerfeldt je postao novi pjevač. Odmah je počeo skladati nove pjesme s Lindgrenom. Vježbali su kao tročlana grupa više od godine dana. Stefan Guteklint pridružio se na bas-gitari, ali je otišao ubrzo nakon što je skupina 1994. potpisala svoj prvi ugovor za snimanje albuma s Candlelight Recordsom 1994.